هوجن سمالمن، دالم دون سوڠاي ليماو، كامڤوڠ بوكيت بسر دان كامڤوڠ سبرڠ جاي برسمڤادن كوالا سالا. سباڽق 100 بواه رومه تله دناءيقي اءير.
دمي م راس دڽوت نادي رعيت، ملالوءي ڤوست خدمت ڤرليمن جراي دان ڤوست خدمت دون سوڠاي ليماو، يڠ برحرمت استاذ محمد عزم عبد الصمد، كامي مرنتس اءير ممبري سومبڠن دري رومه كرومه كڤرلوان سماس كڤد مڠسا بنجير.
الحمدلله، مريک يڠ ترليبت والاوڤون لتيه تتڤ ممڤو ترسڽوم مڽمبوت كتيباءن كامي. اءير ماسيه برݢنڠ دالم رومه، اد مڠسا تله دأمبيل اوليه كلوارݢ تردكت اونتوق برمالم دان اد يڠ ماسيه بركوڠسي درواڠ داڤور اونتوق تيدور بيلا مالم منجلڠ ننتي. سوسولن بنجير سمالم، انتارا يڠ دكنل ڤستي ڤونچاڽ اياله سيستم ڤرڤاريتن ڤرلو دناءيق طرف. اوسها اونتوق مناءيق طرف تله ساي سواراكن دڤرليمن دان ڤيهق يڠ بركاءيت جوݢ تله ممبوات ڤرموهونن، هارڤن كيت اياله كلولوسن ڤيهق كراجاءن ڤرلو دسݢراكن.
سموݢ مڠسا بنجير يڠ ترليبت تروس برصبر دان حاصيل اوسها سوسولن باݢي مڽلسايكن ايسو٢ يڠ بربڠكيت.
يڠ برحرمت استاذ صبري ازيز
اهلي ڤرليمن جراي
منشي ديوان (جاوي) دي.بي. ڤي.
ڤڠروسي اءي.تي.بي.عيم (ITBM)
HARAKAHDAILY 11/9/2020